15. Kontrola získavania a držby zbraní (hlasovanie) 
- Správa: Gisela Kallenbach
- Pred hlasovaním
Gisela Kallenbach
(DE) Pán predsedajúci, dámy a páni, považujem za mimoriadny úspech, že sme vďaka kompromisu medzi Výborom pre vnútorný trh a ochranu spotrebiteľa, Výborom pre občianske slobody, spravodlivosť a vnútorné veci, Radou a Komisiou dosiahli výsledok v prvom čítaní v takej citlivej oblasti, ako je nadobudnutie a držanie strelných zbraní. Rada by som všetkým zúčastneným úprimne poďakovala.
- Po skončení hlasovania
Arlene McCarthy
Pán predsedajúci, pán Rübig ma už dvakrát obvinil z toho, že som do parlamentu priniesla strelnú zbraň. Chcem objasniť situáciu, že tú zbraň schválili bezpečnostné služby a predsedníctvo o tom vedelo.
Do hlasovania sa o strelnej zbrani nehovorilo. Teraz parlament odhlasoval, že ide o strelnú zbraň, takže som pripravená odovzdať ju príslušným orgánom!
Predsedajúci
Myslím, že jediná zbraň, ktorú tu máme, je sila našich presvedčení.
